Greek Legal Document

Category: 127

Content:
21. ΑΠΟΦΑΣΙΣ ΥΠΟΥΡΓΩΝ ΠΡΟΓΡΑΜΜΑΤΙΣΜΟΥ ΚΑΙ ΚΥΒΕΡΝΗΤΙΚΗΣ ΠΟΛΙΤΙΚΗΣ ΚΑΙ ΟΙΚΟΝΟΜΙΚΩΝ Αριθ. 28935/4400/ΔΕ.10180 της 18 Δεκ. 1972/13 Ιαν. 1973 (ΦΕΚ Β΄ 23) Περί τακτοποιήσεως πληρωμών δημ. επενδύσεων επί τη λήξει του οικονομικού έτους, χρηματοδοτήσεως του επομένου και ρυθμίσεως ετέρων συναφών θεμάτων. Έχοντες υπ’ όψιν: α)Τας διατάξεις του Ν. 2212/22.9.52 (ΦΕΚ 266/ Α/25.9.52), των Ν.Δ. 2957/10.8.54 (ΦΕΚ 486/ Α/18.8.54), 4355/20.8.64 (ΦΕΚ 146/Α/28.8.64), 957/24.8.71 (ΦΕΚ 166/Α/25.8.71) και του Β.Δ. 40/25.1.72 (ΦΕΚ 13/Α/ 25.1.72). β)Τας υπ’ αριθ. 25812/19.6.52, 21356/12.3.53 (ΦΕΚ 75/Β/26.3.53), 32965/23.5.53 (ΦΕΚ 128/Β/8.6.53), 39410 30.6.53 (ΦΕΚ 167/Β/31.7.53), 50202/ΛΟ 607/16.12.59, 41891/ΛΟ 935/14.11.60 (ΦΕΚ 485/Β/30.11.60), 46450/ ΛΟ 975/21.12.60 (ΦΕΚ 3/Β/4.1.61), 61029/ΛΟ 393/ 23.12.64 (ΦΕΚ 118/Β/11.2.65) και 72589/ΛΟ 467/ 27.12.65 (ΦΕΚ 6/Β/11.1.66) αποφάσεις των Υπουργών Συντονισμού και Οικονομικών «περί τρόπου ενεργείας πληρωμών δημ. επενδύσεων κλπ.» ως και την υπ’ αριθ. 8511/493/17.1.72 (ΦΕΚ 78/Β/27.1.72) απόφασιν των Υπουργών Εθν. Οικονομίας και Οικονομικών «περί εφαρμογής διοικητικής αποκεντρώσεως εις την ενταλματοποίησιν των δαπανών δημοσίων επενδύσεων». γ)Την υπ’ αριθ. ΛΟ 588/15.6.56 εγκύκλιον του Υπουργού Συντονισμού «περί διαδικασίας χρηματοδοτήσεως δημ. επενδύσεων», ως και τας υπ’ αριθ. 19846/5.10.72 και 23945/8.11.72 εγκυκλίους του Υπουργείου Προγρ/σμού και Κυβερν. Πολιτικής «περί του προγράμματος δημ. επενδύσεων έτους 1973». δ)Τας διατάξεις των Συλλογικών Αποφάσεων έτους 1972. ε)Την ανάγκην αφ’ ενός του διαχωρισμού των πληρωμών δημ. επενδύσεων λήγοντος οικονομικού έτους και αφ’ ετέρου του καθορισμού της διαδικασίας της χρηματοδοτήσεως κατά το επόμενον έτος, ως και της μεταβολής του φορέως Υπουργείου εις τινας λογαριασμούς των εσόδων δημοσίων επενδύσεων, αποφασίζομεν: Όπως δια την τακτοποίησιν των πληρωμών δημ. επενδύσεων επί τη λήξει του οικονομικού έτους ως και δια την απρόσκοπτον συνέχισιν της εκτελέσεως του προγράμματος κατά το επόμενον ισχύσωσι τα κάτωθι: Α΄ Τακτοποίησις Πληρωμών Λήγοντος Οικονομικού Έτους. Προθεσμία ενεργείας πληρωμών λήγοντος οικονομικού έτους. 1.Αι αναλήψεις εκ των παρά τη Τραπέζη της Ελλάδος λογαριασμών δημοσίων επενδύσεων, δια την πραγματοποίησιν πληρωμών εσωτερικού ή εξωτερικού εις βάρος του προϋπολογισμού δημ. επενδύσεων λήγοντος οικονομικού έτους, δύνανται να ενεργηθώσι το βραδύτερον μέχρι της 30ής Δεκεμβρίου ε.έ. Προθεσμία επιστροφής υπολοίπων προκαταβολών 2.Οι υπόλογοι διαχειρισταί των λογαριασμών δημ. επενδύσεων υποχρεούνται, κατά την ισχύουσαν παγίαν διαδικασίαν, όπως μέχρι της αυτής ως άνω ημερομηνίας επανακαταθέσωσι παν υπόλοιπον προκαταβολής, αναληφθείσης υπ’ αυτών κατά την διάρκειαν του λήγοντος οικονομικού έτους, εις τον λογαριασμόν του έργου εξ ου ανελήφθη η προκαταβολή αύτη. 3.Αι Υπηρεσίαι Εντελλομένων Εξόδων, τα Τμήματα Δημοσίου Λογιστικού και τα Ειδικά Λογιστήρια δέον όπως παράσχωσι σχετικάς οδηγίας προς τους διαχειριστάς των έργων και ελέγξωσι πάσαν περίπτωσιν μη συμμορφώσεως προς την ως άνω διαδικασίαν. Εξαιρούνται της ανωτέρω υποχρεώσεως: α)οι διαχειρισταί λογαριασμών διοικητικών δαπανών δια τας πληρωμάς μηνός Δεκεμβρίου ε.έ, του τυχόν αδιαθέτου υπολοίπου κατατεθησομένου εντός του μηνός Ιανουαρίου 1973, ήτοι μετά την λήξιν του έτους, εις τον λογαριασμόν υπολοίπων παρελθόντων οικονομικών ετών, β)τα Νομικά Πρόσωπα Δημοσίου Δικαίου και οι λοιποί Δημόσιοι Οργανισμοί, ορισθέντες διαχειρισταί λογαριασμών δημοσίων επενδύσεων επί τη βάσει της υπ’ αριθ. 32965/23.5.53 αποφάσεως δι’ ους έχουσιν εφαρμογήν αι ισχύουσαι ειδικαί διατάξεις και γ)η Τράπεζα της Ελλάδος δια τας υπ’ αυτής ενεργουμένας αναλήψεις εκ του οικείου λογαριασμού δαπανών εξωτερικού. Προθεσμία αποστολής δικαιολογητικών και εκδόσεως Χρηματικών ενταλμάτων. 5.Αι αρμόδιαι υπηρεσίαι των Υπουργείων υποχρεούνται όπως διαβιβάσωσι τα δικαιολογητικά των μέχρι της 30ής Δεκεμβρίου ε.έ. ενεργηθεισών πληρωμών εις βάρος του προϋπολογισμού δημοσίων επενδύσεων λήγοντος οικονομικού έτους εις τας Υπηρεσίας Εντελλομένων Εξόδων ή τα Τμήματα Δημοσίου Λογιστικού ή τα Ειδικά Λογιστήρια το βραδύτερον μέχρι τέλους Φεβρουαρίου 1973. 6.Εξουσιοδοτούνται αι Υπηρεσίαι Εντελλομένων Εξόδων, τα Τμήματα Δημοσίου Λογιστικού και τα Ειδικά Λογιστήρια όπως συνεχίσωσι την επί τη βάσει των περιερχομένων κατά την προηγουμένην παράγραφον αυτοίς δικαιολογητικών έκδοσιν τακτικών συμψηφιστικών χρηματικών ενταλμάτων πληρωμής εις βάρος των πιστώσεων του προϋπολογισμού δημ. επενδύσεων λήγοντος οικονομικού έτους μέχρι τέλους Απριλίου 1973. Ουδεμία παράτασις της προθεσμίας ταύτης θέλει χορηγηθή, καθ’ όσον αύτη τυγχάνει νόμω ανεπίτρεπτος. 7.Αι δι’ επιτροπικών ενταλμάτων μεταβιβασθείσαι εις τους δευτερεύοντας διατάκτας πιστώσεις του προϋπολογισμού δημ. επενδύσεων ισχύουν, εφ’ όσον δεν ανεκλήθησαν, μέχρι της αυτής ως άνω ημερομηνίας, ήτοι μέχρι τέλους Απριλίου 1973. Ανάκλησις αδιαθέτων υπολοίπων λήγοντος  οικονομικού έτους. 8.Προς τακτοποίησιν και διαχωρισμόν των πληρωμών δημοσίων επενδύσεων του λήγοντος οικονομικού έτους ανακαλούνται άπαντα τα κατά την 30ήν Δεκεμβρίου ε.έ. καταλειφθησόμενα υπόλοιπα των παρά τη Τραπέζη της Ελλάδος λογαριασμών δημοσίων επενδύσεων, εξαιρέσει των εχόντων ως διαχειριστήν Νομικόν Πρόσωπον Δημοσίου Δικαίου ή Δημόσιον Οργανισμόν, δι’ ους έχουσιν εφαρμογήν αι διατάξεις της προγενεστέρας υπ’ αριθ. 32965/23.5.53 αποφάσεως, ως και των εις την κατηγορίαν των «λοιπών» εντεταγμένων. Β΄ Χρηματοδότησις Δημοσίων Επενδύσεων Επομένου  Οικονομικού Έτους. 9.Το εκτελεσθησόμενον κατά το προσεχές έτος πρόγραμμα θέλει προσδιορισθή δια των εκδοθησομένων εντός του μηνός Δεκεμβρίου ε.έ. Συλλογικών Αποφάσεων έτους 1973, αίτινες θα καθορίζουν τόσον τα εκτελεσθησόμενα έργα (νοουμένων ως τοιούτων και των μελετών) όσον και την διατιθεμένην δι’ έκαστον ετησίαν πίστωσιν έτι δε περαιτέρω το εγκριθέν συνολικόν ύψος πληρωμών. Δι’ ομοίων αποφάσεων θα εγκριθώσι παραλλήλως και αι αναγκαίαι πιστώσεις δια διοικητικάς δαπάνας του προγράμματος. 10.Κατά συνέπειαν, από της 1ης Ιανουαρίου 1973 η συνέχισις της εκτελέσεως του προγράμματος θα ενεργήται αποκλειστικώς επί τη βάσει των Συλλογικών Αποφάσεων έτους 1973. 11.Προκειμένου, όθεν, περί έργων ή μελετών του προγράμματος έτους 1972 των οποίων η εντός του λήγοντος έτους (Αντί των σελ.126,763 και 126,765) Σελ. 126,763(α) Τεύχος 478-Σελ. 7 Δημόσιες Επενδύσεις 25.Β.δ.21 πρόοδος εκτελέσεως υπελείφθη των, δια των υποβληθεισών προτάσεων 1973, προβλέψεων των φορέων και, ως εκ τούτου, θέλει ανακύψει ανάγκη είτε εντάξεώς των εκ των υστέρων εις τας Συλλογικάς Αποφάσεις έτους 1973 είτε επαυξήσεως της εγκεκριμένης δια των τελευταίων τούτων πιστώσεως, τα αρμόδια Υπουργεία δέον όπως μέχρι τέλους Φεβρουαρίου 1973 αποστείλωσι σχετικάς συμπληρωματικάς προτάσεις εις το Υπουργείον Προγρ/σμού και Κυβερν. Πολιτικής. Αι προτάσεις αύται, συνταχθησόμεναι κατά τας οδηγίας των σχετικών εγκυκλίων του ρηθέντος Υπουργείου, δέον όπως απαραιτήτως καθορίζωσι και ισοπόσους μειώσεις των ήδη εγκεκριμένων πιστώσεων ετέρων έργων ή μελετών, εφ’ όσον προκαλείται υπέρβασις του καθορισθέντος συνολικού ύψους πιστώσεων έτους 1973 του οικείου προγράμματος. Προϋπόθεσις των προτάσεων τούτων, ιδία προκειμένου περί επαυξήσεως της εγκεκριμένης πιστώσεως, είναι η βάσιμος πρόβλεψις αναλώσεως των αιτουμένων προσθέτων ποσών εντός του α΄ εξαμήνου του έτους 1973, άλλως δέον όπως αναβληθώσιν αύται δια την γενικήν αναθεώρησιν του Προγράμματος μηνός Ιουνίου. 12.Ως προς την εξόφλησιν των διοικητικών δαπανών λήγοντος έτους, αύτη δέον όπως ενεργηθή μέχρι της 30ής Δεκεμβρίου ε.έ. είτε δια τακτικής πληρωμής είτε δι’ αναλήψεως προκαταβολής εντός του ιδίου μηνός αποδοτέας, ως ανωτέρω εν παραγράφω 4 καθωρίσθη, μέχρι τέλους Ιανουαρίου 1973. 13.Διευκρινίζεται, ότι τα συμφώνως τη παραγράφω 8 της παρούσης ακυρωθησόμενα υπόλοιπα της 30ής Δεκεμβρίου ε.έ. των παρά τη Τραπέζη της Ελλάδος λογ/σμών εξουσιοδοτήσεως των έργων, μελετών και διοικητικών δαπανών δεν επαναχορηγούνται εις το νέον έτος. Η επανατροφοδότησις των λογαριασμών γενήσεται δια νέας χρηματοδοτήσεως εκ των λογ/σμών των Συλλογικών Αποφάσεων, τη προτάσει των φορέων κατά την κεκανονισμένην διαδικασίαν. 14.Υπομιμνήσκεται, εν τέλει, ότι τα παρά τη Τραπέζη της Ελλάδος υπόλοιπα της 30ής Δεκεμβρίου ε.έ. των εχόντων διαχειριστήν Νομικόν Πρόσωπον Δημοσίου Δικαίου ή Δημόσιον Οργανισμόν ή Δημοσίαν Επιχείρησιν λογ/σμών δεν ανακαλούνται, των εκ τούτων πληρωμών συνεχιζομένων μέχρι περαιώσεως των έργων ασχέτως οικονομικού έτους. Οίκοθεν νοείται, ότι τα ως άνω Νομ. Πρόσωπα κλπ. δέον όπως επανεγγράψωσιν εις τον προϋπολογισμόν των επομένου έτους τα εν λόγω υπόλοιπα, τηρούντα τας διατάξεις της υπ’ αριθ. 32965/23.5.53 αποφάσεως. Γ΄ Ενέργειαι Τραπέζης της Ελλάδος επί τη λήξει του  Οικονομικού Έτους. Ανάκλησις υπολοίπων λογαριασμών δημοσίων επενδύσεων 15.Δια την ανάκλησιν των αδιαθέτων υπολοίπων εκ της χρηματοδοτήσεως εσωτερικού του λήγοντος οικονομικού έτους, η Τράπεζα της Ελλάδος (κεντρικόν, υποκαταστήματα και πρακτορεία) δέον όπως την μεσημβρίαν της 30ής Δεκεμβρίου ε.έ. και ευθύς άμα τω πέρατι των συναλλαγών μεταφέρη άπαντα τα υπόλοιπα των λογαριασμών εξουσιοδοτήσεως πληρωμής τόσον των έργων όσον και των παρά τω κεντρικώ καταστήματι λογ/σμών των Συλλογικών Αποφάσεων εις ανοιγησόμενον παρά τω κεντρικώ της καταστήματι λογ/σμόν δημοσίων επενδύσεων υπό τίτλον «Υπουργείον Προγρ/σμού και Κυβερν. Πολιτικής-Λογ/σμός ακυρωθεισών εξουσιοδοτήσεων πληρωμής». Ο λογ/σμός ούτος, ευθύς άμα τη συμφωνία των ακυρωθέντων υπολοίπων, θέλει μηδενισθή υπό της Τραπέζης, άνευ επαναφοράς των εν λόγω υπολοίπων εις τους λογ/σμούς εξ ων ανεκλήθησαν. 16.Τα υπόλοιπα των ετέρων λογ/σμών, ήτοι: α)των έργων άτινα έχουσι διαχειριστήν Νομ. Πρόσ. Δημ. Δικαίου ή Δημ. Οργανισμόν και β)των υπό της Τραπέζης εις την κατηγορίαν «λοιποί λογ/σμοί» εντεταγμένων, ουδεμίαν μεταβολήν θα υποστώσι πλην της κατά τα κεκανονισμένα μεταφοράς των εις νέον. 17.Οι υπό τον πρωτοβάθμιον λογ/σμόν «Ταμείον Παρακαταθηκών και Δανείων» λογαριασμοί των Νομαρχιακών Ταμείων δεν υπόκεινται εις τας διατάξεις της παρούσης αποφάσεως. Σελ. 126,764(α) Τεύχος 478-Σελ. 8 Ειδικά τινα θέματα. 18.Κατά το νέον οικονομικόν έτος θα παραμείνωσιν, εκτός της περιπτώσεως ειδικής αντικαταστάσεώς των, οι ήδη διωρισμένοι διαχειρισταί των λογαριασμών, ενεργούντες αναλήψεις δια του ιδίου στελέχους επιταγών. 19.Επιταγαί εκδοθείσαι μέχρι της 30ής Δεκεμβρίου ε.έ. και τυχόν μη εξοφληθείσαι μέχρι της ημερομηνίας ταύτης θα εξοφλώνται μεταγενεστέρως εκ των ιδίων, μετά την ενέργειαν νέας χρηματοδοτήσεώς των, λογ/σμών, της δαπάνης βαρυνούσης τας πιστώσεις του νέου οικον. έτους. Εν προκειμένω, εφιστάται η προσοχή των αρμοδίων υπηρεσιών όπως μεριμνήσωσι δια την έγκαιρον και δη εντός του μηνός Δεκεμβρίου ε.έ. εξόφλησιν επιταγών αφορωσών εις εκκαθαρισθείσας δαπάνας τρέχοντος έτους, προκειμένου δε περί διοικητικών δαπανών δια την έγκαιρον εξόφλησίν των είτε δια τακτικής πληρωμής είτε δι’ αναλήψεως προκαταβολής. 20.Εξουσιοδοτείται η Τράπεζα της Ελλάδος όπως κατά τον μήνα Δεκέμβριον ε.έ. εκτελή επειγούσας εντολάς μεταφοράς πιστώσεων τηλεγραφικώς, χρεώσει του λογ/σμού τηλεγραφικών εξόδων του τ. Υπουργείου Συντονισμού, μετατασσομένου δυνάμει της παρούσης εις το Υπουργείον Προγ/σμού και Κυβερν. Πολιτικής και καλυπτομένου μερίμνη της παρ’ αυτώ Υπηρ. Εντελλομένων Εξόδων. Αναγγελίαι και παροχή στοιχείων. 21.Η Τράπεζα της Ελλάδος (κεντρικόν, υποκαταστήματα και πρακτορεία) δέον όπως παράσχη εις τα αρμόδια Υπουργεία πλήρη στοιχεία επί των ενεργειών της εις εκτέλεσιν της παρούσης αποφάσεως. 22.Ειδικώς τα υποκαταστήματα και πρακτορεία δέον όπως έχωσιν υπ’ όψιν τα εξής, ως προς το τηλεγράφημά των προς το Υπουργείον Προγρ/σμού και Κυβερν. Πολιτικής (εις ο δέον όπως απευθύνηται καθ’ έκαστον μήνα το εν λόγω τηλεγράφημα αντί Εθν. Οικονομίας) αναγγελίας των υπολοίπων της 30ής Δεκεμβρίου ε.έ.: α)Τα κατά λογ/σμόν υπόλοιπα θα αναγγελθώσιν ως έχουν προ της ανωτέρω μεταφοράς των εις το κεντρικόν κατάστημα (επί λογ\σμών εξουσιοδοτήσεως) και θα διατυπωθούν, κατ’ εξαίρεσιν δια τον παρόντα μήνα, εις ακριβή ποσά και ουχί εις χιλιάδας δραχμών. β)Τα ως άνω υπόλοιπα θα αναγγελθώσι κατά κατηγορίαν, ως συνήθως, λογ/σμών, γενομένης όμως απαραιτήτως μνείας και της εις εκτέλεσιν της παρούσης μετέπειτα ενεργείας της Τραπέζης δια των ενδείξεων: α)Ανακληθέντα υπόλοιπα εξουσιοδοτήσεως και β)Υπόλοιπα νομικών προσώπων εις νέον. Υπομιμνήσκεται ότι καθ’ άπαντας τους μήνας δέον ν’ αναγράφηται εις το τηλεγράφημα το σύνολον των υπολοίπων εκάστης κατηγορίας, εφ’ όσον οι λογαριασμοί είναι πλείονες του ενός. 23.Ανάλογον διατύπωσιν θα έχωσι και αι εν συνεχεία αποσταλησόμεναι εις τα Υπουργεία Προγρ/σμού και Κυβερν. Πολιτικής και Οικονομικών σχετικαί καταστάσεις. Δ΄ Αλλαγή Υπουργείου εις Λογ/σμούς Εσόδων Δημ. Επενδύσεων 24.Από 1ης Ιανουαρίου 1973 οι παρά τη Τραπέζη της Ελλάδος λογ/σμοί εσόδων δημ. επενδύσεων υπό τίτλον «Συνεισφοραί φορέων δι’ εκτέλεσιν έργων ανασυγκροτήσεως» και «Πόροι εκ του εξωτερικού δια την εκτέλεσιν ειδικών προγραμμάτων δημοσίων επενδύσεων» εντάσσονται εις το Υπουργείον Προγρ/σμού και Κυβερν. Πολιτικής. Η παρούσα δημοσιευθήτω δια της Εφημερίδος της Κυβερνήσεως. 25.Β.δ.21 Δημόσιες Επενδύσεις